ALEGERI PREZIDENTIALE 2014. Este ultima zi în care telespectatorii se pot informa pentru alegerea pe care o au de făcut duminică. Pentru această zi importantă Digi24 pregăteşte o seară specială.

ALEGERI PREZIDENȚIALE 2014. La ora 19:30, Digi24 va redifuza „2 pentru România”, filmul documentar despre cei doi candidaţi. Ordinea difuzării va fi inversă față de seara premierei, adică primul va fi filmul despre Klaus Iohannis şi al doilea cel despre Victor Ponta.

CONFRUNTARE PONTA-IOHANNIS. La ora 21:10, după „2 pentru România”, Digi24 trece dincolo de bruiajul mediatic al campaniei şi oferă telespectatorilor „dezbaterea” sau ce-ar fi trebuit ea să fie. Îi vom vedea pe cei doi candidaţi, VIRTUAL, unul lângă celălalt, exprimându-se în legătură cu marile teme, marile preocupări, adică ceea ce ar fi trebuit să fie, de fapt, subiectele tuturor dezbaterilor. Dacă cineva a fost plecat din ţară în ultimele două luni, privind ediţia specială de la 21:10, va recupera esenţialul. Şi, cel mai important, îi va vedea pe ambii candidaţi vorbind la obiect despre subiectele esenţiale.

Urmăreşte ştirile Digi24 despre ALEGERI PREZIDENŢIALE 2014 şi pe contul dedicat pe Twitter #cotroceni2014!